**איגוד הישראלי לשחמט - מנהלת הליגה**

סיכום דיון/פרוטוקול 25.5.2020

משתתפים : יואל לוי ( יו"ר ) , גיל בורוחובסקי ( מנכ"ל האיגוד ) , יואל תמנליס

עידן לביא , יבגני קרסיק , עמירם קפלן , אסי פילוסוף ( מנהל הליגה )

הנושא לדיון : מתן הקלות לקבוצות בעונת הליגה 2020 בעקבות "הקורונה"

מבוא

מחלת הקורונה התפרצה לפתע וגרמה לכ 3 חדשים הקפאת הליגות . לקראת חידוש הפעילות החלו פניות של מועדונים בדבר חשש סביר ששחקנים בכל הגילאים ובמיוחד הסניורים שלא יופיעו במשחקי הליגה . כמו כן יש מצב וחשש שהורים ימנעו מהצעירים להופיע לליגה .

מנהלת הליגה נדרשה להציע הקלות מסוימות בכדי לצמצם למינימום האפשרי את חששות המועדונים כדי שהליגה תתחדש בצורה תקינה ככל האפשר .

בהתאם לפרק א' סעיף 2 ז' בתקנון הליגה ... רשאית המנהלת אכן לבצע שינויים אד-הוק בסוג של "כח-עליון"

הועלו מס' סעיפי-הקלה רלוונטיים לדיון

1 . הוספת שחקנים חדשים כמו בפרק ג' סעיף 12 בתקנון הליגה ( הגשת רשימה עד 10.6 )

2 . העברת שחקנים בתוך המועדון כמו בפרק ג' סעיף 13 בתקנון הליגה ( הגשת רשימה עד 10.6 )

3 . הגבלת מד-כושר של השחקנים המתווספים .

4 . לאשר שמפגש על 2 לוחות בליגה ג' ו ב' יחשב כמפגש חוקי .

5 . הקלה בענין הצפיפות / התקהלות אסורה ... ע"י החלפת ביתיות , שינוי/פיצול תאריכי מפגש , וכל אלה בהסכמת הצדדים ובאישור מנהל הליגה .

התקיים דיון ארוך וחילוקי דעות בסוגי ההקלה מחשש לאי-ההופעה כשמנגד ... גם חשוב שתישמר התחרותיות ההוגנת והספורטיביות בייחוד כאשר הליגה הופסקה כשהיא בעיצומה של הפעילות . חלק סברו שיש להגביל את מד-הכושר של השחקנים המתווספים בעוד חלק סבור שאין זמינות משמעותית של שחקנים ברמות הגבוהות כך שישנה הבנה שפה ושם "מישהו ירוויח" מהקלה זו . אך בסופו של דבר הרצון לדבוק במטרה העיקרית שיש להקל ולהקל אל מול אי הוודאות גבר במקרה הזה ולכן סעיף 3 ירד מסדר היום . בענין צפיפות/ התקהלות הוצע סעיף 5 שמטרתו להקל מהנחיית משרד-הבריאות בענין מגבלת הריחוק החברתי אם עדיין יהיה בתוקף ב 18.6 .

לסיכום : המנהלת ערה לאי-הוודאות ולכן ברוח הרצון להקל , המנהלת תבחן ותשקול פניות לבעיות השונות שייווצרו בגלל "הקורונה" בהתחשבות הראויה .

לאחר דיון , הוגשו להצבעה בפני 6 חברי המנהלת : סעיף 1 , סעיף 2 , סעיף 4 , סעיף 5 הרשומים לעיל .

תוצאת ההצבעה : 6:0 בעד סעיף 1 + 2 , 5:1 בעד סעיף 5 , 3:3 לסעיף 4 .

התקבלו סופית : סעיף 1 + 2 + 5

בברכה : לוי יואל – יו"ר מנהלת הליגה